CELEX: 22006D0046
Language: el
Date: 2006-01-13 00:00:00
Title: 2006/46/ΕΚ: Απόφαση αριθ. 3/2005 της Επιτροπής Τελωνειακής Συνεργασίας ΑΚΕ-ΕΚ, της  13ης Ιανουαρίου 2006 , σχετικά με την παρέκκλιση από τον ορισμό της έννοιας  προϊόντα καταγωγής  λόγω της ειδικής κατάστασης του Βασιλείου της Σουαζιλάνδης όσον αφορά την παραγωγή κλωσμένου νήματος ψυχής

31.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 26/14
            
         
      ΑΠΌΦΑΣΗ αριθ. 3/2005 ΤΗΣ ΕΠΙΤΡΟΠΉΣ ΤΕΛΩΝΕΙΑΚΉΣ ΣΥΝΕΡΓΑΣΊΑΣ ΑΚΕ-ΕΚ
   της 13ης Ιανουαρίου 2006
   σχετικά με την παρέκκλιση από τον ορισμό της έννοιας «προϊόντα καταγωγής» λόγω της ειδικής κατάστασης του Βασιλείου της Σουαζιλάνδης όσον αφορά την παραγωγή κλωσμένου νήματος ψυχής
   (2006/46/ΕΚ)
   Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΚ,
   Έχοντας υπόψη τη συμφωνία εταιρικής σχέσης ΑΚΕ-ΕΚ που υπεγράφη στο Κοτονού στις 23 Ιουνίου 2000, και κυρίως το άρθρο 38 του πρωτοκόλλου 1 του παραρτήματος V,
   Εκτιμώντας τα ακόλουθα:
   
               (1)
            
            
               Το άρθρο 38 παράγραφος 1 του εν λόγω πρωτοκόλλου προβλέπει τη δυνατότητα παρέκκλισης από τους κανόνες καταγωγής με στόχο την ανάπτυξη υφισταμένων ή τη δημιουργία νέων βιομηχανιών.
            
         
               (2)
            
            
               Στις 10 Μαΐου 2001 εκδόθηκε η απόφαση αριθ. 3/2001 της επιτροπής τελωνειακής συνεργασίας ΑΚΕ-ΕΚ (1) σχετικά με την παρέκκλιση από τον ορισμό της έννοιας «προϊόντα καταγωγής» λόγω της ειδικής κατάστασης του Βασιλείου της Σουαζιλάνδης όσον αφορά την παραγωγή κλωσμένου νήματος ψυχής (κλάση ΣΟ 5206.22, 5206.42, 5402.52 και 5402.62). Η παρέκκλιση που προβλέπει το άρθρο 1 αυτής της απόφασης ισχύει από την 1η Απριλίου 2001 έως τις 31 Μαρτίου 2006.
            
         
               (3)
            
            
               Ενόψει της λήξης αυτής της διάταξης, τα κράτη της Αφρικής, της Καραϊβικής και του Ειρηνικού ζήτησαν στις 8 Ιουλίου 2005 εξ ονόματος του Βασιλείου της Σουαζιλάνδης μια νέα παρέκκλιση από τους κανόνες καταγωγής, όπως προβλέπεται στη συμφωνία εταιρικής σχέσης ΑΚΕ-ΕΚ, για μια ποσότητα 1 300 τόνων κλωσμένου νήματος ψυχής ετησίως και θα παράγεται στην εν λόγω χώρα επί περίοδο πέντε ετών και θα εισάγεται στην Κοινότητα από την 1η Απριλίου 2006 και μετά.
            
         
               (4)
            
            
               Η αιτούμενη παρέκκλιση αιτιολογείται βάσει των σχετικών διατάξεων του άρθρου 38 παράγραφοι 5 και 6, ιδίως όσον αφορά την ανάπτυξη υφισταμένων βιομηχανιών στη Σουαζιλάνδη, λόγω του ότι πρόκειται για κράτος χωρίς θάλασσα και λόγω ότι δεν έχουν εφαρμογή οι κανόνες περί σώρευσης της καταγωγής.
            
         
               (5)
            
            
               Η εν λόγω παρέκκλιση δεν πρόκειται να θίξει σοβαρά τις εγκατεστημένες κοινοτικές βιομηχανίες λαμβανομένων υπόψη των ποσοτήτων των προβλεπόμενων εισαγωγών, εφόσον φυσικά τηρηθούν οι όροι όσον αφορά τις ποσότητες, την επιτήρηση και τη διάρκεια.
            
         
               (6)
            
            
               Η παρέκκλιση δεν μπορεί να χορηγηθεί για διάρκεια πέντε ετών επειδή σύμφωνα με το άρθρο 37 της συμφωνίας εταιρικής σχέσης ΑΚΕ-ΕΚ από την 1η Ιανουαρίου 2008 θα τεθεί σε εφαρμογή μια νέα εμπορική συμφωνία. Για το λόγο αυτόν η παρούσα απόφαση θα ισχύει από την 1η Απριλίου 2006 έως το τέλος του 2007 εν αναμονή της έγκρισης αυτής της νέας εμπορικής συμφωνίας.
            
         
               (7)
            
            
               Επομένως μπορεί να γίνει αυτή η παρέκκλιση υπέρ του Βασιλείου της Σουαζιλάνδης σύμφωνα με το άρθρο 38 για ετήσια ποσότητα 1 300 τόνων κλωσμένου νήματος ψυχής από την 1η Απριλίου 2006 έως τις 31 Δεκεμβρίου 2007,
            
         ΑΠΟΦΑΣΙΖΕΙ:
   Άρθρο 1
   Κατά παρέκκλιση από τις ειδικές διατάξεις του καταλόγου που αναφέρεται στο παράρτημα Ι του πρωτοκόλλου 1 του παραρτήματος V της συμφωνίας εταιρικής σχέσης ΑΚΕ-ΕΚ τα κλωσμένα νήματα ψυχής των κλάσεων ΣΟ 5206.22, 5206.42, 5402.52 και 5402.62 που παράγονται στη Σουαζιλάνδη από μη καταγόμενες ύλες θεωρούνται ότι κατάγονται από τη Σουαζιλάνδη σύμφωνα με την παρούσα απόφαση.
   Άρθρο 2
   Η παρέκκλιση που προβλέπεται στο άρθρο 1 αφορά τις ποσότητες που περιλαμβάνονται στο παράρτημα της παρούσας συμφωνίας οι οποίες θα εισάγονται στην Κοινότητα από τη Σουαζιλάνδη από την 1η Απριλίου 2006 έως τις 31 Δεκεμβρίου 2007.
   Άρθρο 3
   Τις ποσότητες που περιλαμβάνονται στο παράρτημα θα τις διαχειρίζεται η Επιτροπή η οποία θα λάβει κάθε μέτρο διοικητικού χαρακτήρα που θα κρίνει σκόπιμο για την αποτελεσματική τους διαχείριση. Τα άρθρα 308α, 308β και 308γ του κανονισμού (ΕΟΚ) αριθ. 2454/93 της Επιτροπής (2) σχετικά με τη διαχείριση των δασμολογικών ποσοστώσεων θα ισχύουν κατ’ αναλογία όσον αφορά τη διαχείριση των ποσοστώσεων που περιλαμβάνονται στο παράρτημα.
   Άρθρο 4
   1.   Οι τελωνειακές αρχές της Σουαζιλάνδης θα λαμβάνουν όλα τα αναγκαία μέτρα για τη διενέργεια ποσοτικών ελέγχων κατά τις εξαγωγές των προϊόντων που προβλέπονται στο άρθρο 1. Προς το σκοπό αυτό όλα τα πιστοποιητικά που θα εκδίδονται βάσει της παρούσας απόφασης θα πρέπει να αναφέρονται σε αυτήν.
   2.   Οι αρμόδιες αρχές της Σουαζιλάνδης θα διαβιβάζουν στην Επιτροπή κάθε τρεις μήνες μια κατάσταση με τις ποσότητες για τις οποίες θα έχουν εκδοθεί πιστοποιητικά κυκλοφορίας EUR.1 σύμφωνα με την παρούσα απόφαση καθώς και τους αύξοντες αριθμούς αυτών των πιστοποιητικών.
   Άρθρο 5
   Στη θέση 7 των πιστοποιητικών EUR.1 που θα εκδίδονται βάσει της παρούσας απόφασης πρέπει να αναγράφεται η ακόλουθη ένδειξη:
   
      «Derogation — Decision No 3/2005».
   
   Άρθρο 6
   Τα κράτη της Αφρικής, της Καραϊβικής και του Ειρηνικού καθώς και τα κράτη μέλη της Ευρωπαϊκής Κοινότητας θα λάβουν τα απαραίτητα μέτρα για την εφαρμογή της παρούσας απόφασης.
   Άρθρο 7
   Η παρούσα απόφαση ισχύει από την ημέρα της έκδοσής της.
   Η παρούσα απόφαση θα αρχίσει να εφαρμόζεται από την 1η Απριλίου 2006.
   
      Βρυξέλλες, 13 Ιανουαρίου 2006.
      
         
            Για την Επιτροπή Τελωνειακής Συνεργασίας ΑΚΕ-ΕΚ
         
         
            Η Κοινή Προεδρία
         
         Robert VERRUE
         
         Peter H. KATJAVIVI
         
      
   
   
      (1)  ΕΕ L 144 της 30.5.2001, σ. 35.
   
      (2)  ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 883/2005 (ΕΕ L 148 της 11.6.2005, σ. 5).
   
      ΠΑΡΑΡΤΗΜΑ
      Σουαζιλάνδη
      
                  Αύξων αριθ.
               
               
                  Κλάση ΣΟ
               
               
                  Περιγραφή προϊόντων
               
               
                  Περίοδος
               
               
                  Ποσότητες
               
            
                  09.1698
               
               
                  5206.22
                  5206.42
                  5402.52
                  5402.62
               
               
                  Κλωσμένο νήμα ψυχής
               
               
                  1.4.2006 έως 31.3.2007
               
               
                  1 300 τόνοι
               
            
                  1.4.2007 έως 31.12.2007
               
               
                  975 τόνοι